
158. Υπαγωγή στην άμεση διαχείριση του Υπουργείου 

Οικονομικών της υπέρ του Ελληνικού Δημοσίου 
και για την εκτέλεση ειδικού κοινωφελούς σκο¬ 
πού, κληρονομιάς Μαρίας Χας Γεωργίου Χριστο- 
δουλάκη. 1 

159. Τροποποίηση και συμπλήρωση του Ν.Δ. 400/ 

1970 (ΦΕΚ ΙΟΑ') όπως ισχύει τροποποιημένο, 
σε συμμόρφωση προς τις διατάξεις της οδηγίας 
95/26/ΕΚ και προς ορισμένες διατάξεις των 
οδηγιών 92/49/ΕΟΚ και 92/96/ΕΟΚ. 2 

160. Τροποποίηση του Π. Δ/τος 180/1983 (Α’ 71) 
«Σύ¬ 
σταση Ειδικής Υπηρεσίας Δημοσίων Έργων για 
την εκτέλεση του έργου Αποχετεύσεως και Επε¬ 
ξεργασίας Λυμάτων Μείζονος Πρωτεύουσας», 
όπως τούτο ισχύει μετά την τελευταία τροποποί¬ 


ησή του με το Π. Δ/γμα 261/1993 (Α' 112). .. 3 
161. Σύσταση Ειδικού Αμίσθου Υποθηκοφυλακείου 
Νέας Ερυθραίας. 4 

Περιφέρειας Κρασνοντάρ της Ρωσικής Ομοσπον¬ 


δίας, Αθήνα, 4.4.1996 . 5 

της Δωρικής Τράπεζας Α.Ε. στο Χρηματιστήριο 
Αξιών Αθηνών. 6 


ΑΝΑΚΟΙΝΩΣΕΙΣ 

Συμβάσεως του 1979 περί της διασυνοριακής ατμο¬ 
σφαιρικής ρύπανσης σε μεγάλη απόσταση σχετικά 
με τον έλεγχο εκπομπών οξειδίων του αζώτου ή των 
διασυνοριακών ροών τους. Σόφια, 31.10.1988. .. 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 106/98 αρμοδιότητας 
Υπουργείου Μεταφορών και Επικοινωνιών. 8 

Διορθώσεις σφαλμάτων στο Π.Δ. 121/1998 αρμοδιό¬ 
τητας Υπουργείου Μεταφορών και Επικοινωνιών. 9 


Διορθώσεις σφαλμάτων στο Π.Δ. 122/1998 αρμοδιό¬ 
τητας Υπουργείου Μεταφορών και Επικοινωνιών. 10 
Διορθώσεις σφαλμάτων στο Π.Δ. 124/1998 αρμοδιό¬ 

ΠΡΟΕΔΡΙΚ Α ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 1 58 (1) 

Υπαγωγή στην άμεση διαχείριση του Υπουργείου Οικονο¬ 
μικών της υπέρ του Ελληνικού Δημοσίου και για την 
εκτέλεση ειδικού κοινωφελούς σκοπού, κληρονομιάς 
Μαρίας Χας Γεωργίου Χριστοδουλάκη. 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 20.4.1980 ιδιόγραφηγ διαθήκη της Μαρίας 
χας Γεωργίου Χριστοδουλάκη και την από 1.3.1984 συ¬ 
μπληρωματική αυτής, που δημοσιεύθηκαν με τα αριθ. 739 
και 740/14.2.1997, αντίστοιχα, πρακτικά του Μονομε¬ 
λούς Πρωτοδικείου Αθηνών, με τις οποίες άφησε ένα ακί¬ 
νητο υπέρ του Ελληνικού Δημοσίου με σκοπό τη λειτουρ¬ 
γία σ' αυτό Βρεφονηπιακού Σταθμού. 

2. Τις διατάξεις των άρθρων 36 παρ. 1 και 46 παρ. 1 του 
Α.Ν. 2039/1939, σύμφωνα με τις οποίες οι κληρονομιές, 
κληροδοσίες και δωρεές που καταλείπονται στο Ελληνικό 
Δημόσιο για την εκτέλεση στο διηνεκές ορισμένου σκο¬ 
πού και η εκτέλεση δεν ανατίθεται δια της συστατικής 
πράξης σε άλλα φυσικά ή νομικά πρόσωπα, υπάγονται υπό 
την άμεση διαχείριση του Υπουργείου Οικονομικών με 
Προεδρικά Διατάγματα. 

3. Την αριθ. 1101439/3639/Α0011/1.1.1997 πράξη 
του Υπουργού Οικονομικών, με την οποία έγινε αποδεκτή 
εκ μέρους του Δημοσίου η καταληφθείσα με την εν λόγω 
διαθήκη κληρονομιά. 

4. Την από 19.2.1998 σύμφωνη γνωμοδότηση του Συμ¬ 
βουλίου Εθνικών Κληροδοτημάτων. 

5. Την αριθ. 1107147/1239/006Α/4.10.1996 κοινή 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ 922/Β’). 

Με πρόταση του Υφυπουργού Οικονομικών, αποφασί¬ 
ζουμε: 

Άρθρο μόνο 

Υπάγουμε στην άμεση διαχείριση του Υπουργείου Οικο¬ 
νομικών την κληρονομιά που άφησε με τις από 20.4.1980 
και 1.3.1984 διαθήκες της η Μαρία χα Γεωργίου Χριστο- 
δουλάκη με σκοπό τη λειτουργία Βρεφονηπιακού Σταθ¬ 
μού. 

Η ανωτέρω κληρονομιά αποτελείται από ένα ακίνητο 
(οικόπεδο 610 τ.μ. περίπου μετά πεπαλαιωμένης οικίας) 
στο Παλαιό Ψυχικό και επί των οδών Βασιλέως Παύλου 71 
και Χλόης. 

Στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 19 Μαίου 1998 
Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 

- ♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 159 (2) 

Τροποποίηση και συμπλήρωση του Ν.Δ. 400/1970 (ΦΕΚ 

ΙΟΑ') όπως ισχύει τροποποιημένο, σε συμμόρφωση 

προς τις διατάξεις της οδηγίας 95/26/ΕΚ και προς ορι¬ 
σμένες διατάξεις των οδηγιών 92/49/ΕΟΚ και 92/96/ 

ΕΟΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 4 του Ν. 1338/1983 (ΦΕΚ 34Α') «Εφαρ¬ 
μογή του Κοινοτικού Δικαίου», όπως αντικαταστάθηκε 
από το άρθρο 6 του Ν. 1440/1984 (ΦΕΚ 70Α') και τροπο¬ 
ποιήθηκε από το άρθρο 19 του Ν. 2367/1995 (ΦΕΚ 
261 Α'), ως και του άρθρου 3 του Ν. 1338/1983 όπως αντι- 
καταστάθηκε με το άρθρο 65 του Ν. 1892/1990 (ΦΕΚ 
101 /Α’). 

0. Του άρθρου 29Α' του Ν. 1558/1985 «Κυβέρνηση και 
Κυβερνητικά Όργανα (ΦΕΚ 137Α ), το οποίο προστέθηκε 
με το άρθρο 27 του Ν. 2081/1992 (ΦΕΚ 154 Α’). 

2. Τις διατάξεις της οδηγίας 95/26/ΕΚ (1.168/7/ 
18.7.95), τις διατάξεις των άρθρων, 17, 50 και 51 της οδη¬ 
γίας 92/49/ΕΟΚ (1_228/1/11.8.92) και τις διατάξεις των 
άρθρων 18 και 47 της οδηγίας 92/96/ΕΟΚ (1.360/1/ 
9.12.92). 

3. Την υπ’ αριθ. 114/96 (ΦΕΚ 924/Β) απόφαση «Ανά¬ 
θεση αρμοδιοτήτων στους Υφυπουργούς Ανάπτυξης 
Άννα Διαμαντοπούλου και Μιχάλη Χρυσοχοίδη». 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

5. Την υπ’ αριθ. 77/98 γνωμοδότηση του Συμβουλίου 


της Επικράτειας, μετά από πρόταση του Υπουργού Εθνι¬ 
κής Οικονομίας και του Υφυπουργού Ανάπτυξης, αποφα¬ 
σίζουμε: 

Άρθρο 1 

Σκοπός του παρόντος Π.Δ. είναι η εναρμόνιση της Ελ¬ 
ληνικής νομοθεσίας προς τις διατάξεις της Οδηγίας 95/ 
26/ΕΚ (ί. 168/7/18.7.95) του Ευρωπαϊκού Κοινοβουλίου 
και του Συμβουλίου της Ευρωπαϊκής Ένωσης της 29ης 
Ιουνίου 1995 για την τροποποίηση των οδηγιών 73/239/ 
ΕΟΚ και 92/49/ΕΟΚ στον τομέα της ασφάλισης ζωής 
κ.λπ. με σκοπό την ενίσχυση της προληπτικής εποπτείας 
των ασφαλιστικών επιχειρήσεων και προς ορισμένες δια¬ 
τάξεις των οδηγιών 92/49/ΕΟΚ (Ε. 228/1/11.8.92) (τρίτη 
οδηγία για την πρωτασφάλιση κατά ζημιών) και 92/96/ 
ΕΟΚ (1_. 360/1/9.12.92) (τρίτη οδηγία για την πρωτασφά¬ 
λιση ζωής). Με το παρόν Π.Δ. αντικαθίστανται, τροπο¬ 
ποιούνται και συμπληρώνονται οι διατάξεις του Ν.Δ. 400/ 
1970 (ΦΕΚ ΙΟΑ') «περί Ιδιωτικής Επιχειρήσεως Ασφαλί- 
σεως» όπως ισχύει τροποποιημένο με τον Ν. 761/1978 
(ΦΕΚ 42Α’), του Π.Δ. 198/1980 (ΦΕΚ 54 Α'), το Ν. 1256/ 
1982 (ΦΕΚ 65Ά), το Ν. 1380/1983 (ΦΕΚ 101 Α'), το Ν. 
1416/1984 (ΦΕΚ 18Ά), το Π.Δ. 118/1985 (ΦΕΚ 35Α), 
τοΝ. 1569/1985 (ΦΕΚ 183 Α'), το Π.Δ. 246/1989 (ΦΕΚ 
115 Α'), τοΝ. 1875/1990 (ΦΕΚ 21 Α'),το Π.Δ. 103/1990 
(ΦΕΚ 47 Α'), το Π.Δ. 459/1990, (ΦΕΚ 175 Α'), το Π.Δ. 
325/1991 (ΦΕΚ 117 Α'), το Π.Δ. 239/1993, (ΦΕΚ 106 
Α’), το Ν. 2170/1993 (ΦΕΚ 150 Α'), το Ν. 2322/1995 
(ΦΕΚ 143 Α'), το Π.Δ. 252/1996 (ΦΕΚ 186 Α') και το Ν. 
2496/97 (ΦΕΚ 186 Α'). 

Άρθρο 2 

(Άρθρο 2 της οδηγίας 95/26/ΕΚ) 

1. Στο άρθρο 2α του Ν.Δ. 400/1970, όπως ισχύει, μετά 
την παράγραφο ια’ προστίθεται νέα παράγραφος ιβ' και οι 
παράγραφοι ιβ, ιγ, ιδ, ιε, ιστ, ιζ, ιη, ιθ, κ.κα, κβ, κγ, αναριθ- 
μούνται αντίστοιχα σε ιγ, ιδ, ιε, ιστ, ιζ, ιη, ιθ, κ, κα, κβ, κγ, 
κδ. 

«ιβ) «Στενοί δεσμοί» θεωρείται η κατάσταση κατά την 
οποία δύο ή περισσότερα φυσικά ή νομικά πρόσωπα συν¬ 
δέονται μέσω: 

ι) συμμετοχής, δηλαδή της άμεσης ή δΓ ενός δεσμού 
ελέγχου κατοχής του είκοσι τοις εκατό (20%) ή άνω των 
δικαιωμάτων ψήφου ή του κεφαλαίου μιας επιχείρησης, ή 

ιι) δεσμού ελέγχου, δηλαδή μέσω της σχέσης που υπάρ¬ 
χει μεταξύ μιας μητρικής επιχείρησης και μιας θυγατρικής 
κατά την έννοια του άρθρου 4 2ε παρ. 5 του Κ. Ν. 2190/20, 
όπως ισχύει, ή μιας παρεμφερούς σχέσης μεταξύ οποίου- 
δήποτε φυσικού ή νομικού προσώπου και μιας επιχείρη¬ 
σης. Κάθε θυγατρική επιχείρηση μιας άλλης θυγατρικής 
επιχείρησης θεωρείται και αυτή ως θυγατρική της μητρι¬ 
κής επιχείρησης που είναι επικεφαλής των εν λόγω επιχει¬ 
ρήσεων, 

Στενός δεσμός μεταξύ δύο ή περισσοτέρων φυσικών ή 
νομικών προσώπων δημιουργείται επίσης και από μία κα¬ 
τάσταση κατά την οποία τα πρόσωπα αυτά συνδέονται μο- 
νίμως με το ίδιο πρόσωπο δια δεσμού ελέγχου». 

2. Στο άρθρο 3 παράγρ. 2 του Ν.Δ. 400/1970, όπως 
ισχύει, πριν από το τελευταίο εδάφιο προστίθενται τα ακό¬ 
λουθα εδάφια: 

«Η άδεια δεν χορηγείται, όταν υπάρχουν στενοί δεσμοί 
μεταξύ μιας ασφαλιστικής επιχείρησης και άλλων φυσικών 

ή νομικών προσώπων και το Υπουργείο Ανάπτυξης κρίνει 
ότι οι δεσμοί αυτοί παρεμποδίζουν την αποτελεσματική 
άσκηση της αποστολής του στον τομέα εποπτείας. 

Το Υπουργείο Ανάπτυξης αρνείται επίσης την άδεια εάν 
οι νομοθετικές, κανονιστικές ή διοικητικές διατάξεις τρί¬ 
της, εκτός ΕΟΚ και ΕΕ, χώρας στις οποίες υπάγονται ένα 
ή περισσότερα φυσικά ή νομικά πρόσωπα, με τα οποία η 
ασφαλιστική επιχείρηση έχει στενούς δεσμούς ή δυσχέ¬ 
ρειες σχετικές με την εφαρμογή τους, παρεμποδίζουν την 
αποτελεσματική εκπλήρωση της αποστολής του στον το¬ 
μέα της εποπτείας. 

Το Υπουργείο Ανάπτυξης απαιτεί από τις ασφαλιστικές 
επιχειρήσεις να του παρέχουν τις πληροφορίες που ζητεί 
ώστε να μπορεί να βεβαιώνεται ότι πληρούνται πάντοτε οι 
προϋποθέσεις που προβλέπονται στα δύο προηγούμενα 
εδάφια της παρούσας παραγράφου». 

Άρθρο 3 

(Άρθρο 3 της Οδηγίας 95/26/ΕΚ) 

Στο άρθρο 2 παράγρ. 3 του Ν.Δ. 400/1970, όπως 
ισχύει, προστίθεται τέταρτο εδάφιο ως εξής: 

«Οι ελληνικές ασφαλιστικές επιχειρήσεις οφείλουν να 
έχουν και την κεντρική τους διοίκηση στον τόπο της έδρας 
τους». 

Άρθρο 4 

(Άρθρο 4 παράγρ. 1, 3 και 5 της Οδηγίας 95/26/ΕΚ) 

Μετά την παράγρ. 6 του άρθρου 50 του Ν.Δ. 400/1970, 
όπως ισχύει, προστίθενται νέοι, παράγρ. 6α, 6β, 6γ, ως 
εξής: 

«6α. Παρά τις διατάξεις των παραγράφων 1 έως 4 του 
παρόντος άρθρου, το Υπουργείο Ανάπτυξης μπορεί να 
ανταλλάσσει πληροφορίες με: 

- τις αρχές που είναι επιφορτισμένες με την εποπτεία 
των οργάνων τα οποία συμμετέχουν στην εκκαθάριση και 
την πτώχευση ασφαλιστικών επιχειρήσεων και σε άλλες 
παρεμφερείς διαδικασίες, ή 

- τις αρχές που είναι επιφορτισμένες με την εποπτεία 
των προσώπων τα οποία είναι επιφορτισμένα με το νομικό 
έλεγχο των λογαριασμών των ασφαλιστικών επιχειρή¬ 
σεων, των πιστωτικών ιδρυμάτων, των επιχειρήσεων επεν¬ 
δύσεων και άλλων χρηματοπιστωτικών ιδρυμάτων, ή 

-τους ανεξάρτητους αναλογιστές των ασφαλιστικών 
επιχειρήσεων που ασκούν δυνάμει του νόμου έλεγχο επ’ 
αυτών καθώς και τα όργανα που είναι επιφορτισμένα με 
την εποπτεία των αναλογιστών αυτών. 

Το Υπουργείο Ανάπτυξης κάνει χρήση της δυνατότητος 
που προβλέπεται στο ανωτέρω εδάφιο όταν συντρέχουν οι 
ακόλουθες τουλάχιστον προϋποθέσεις: 

- οι πληροφορίες προορίζονται για την εκπλήρωση της 
αποστολής εποπτείας ή του καθήκοντος ελέγχου που 
αναφέρονται στο πρώτο εδάφιο, 

- οι πληροφορίες που λαμβάνονται σ' αυτό το πλαίσιο 
υπάγονται στο επαγγελματικό απόρρητο που αναφέρεται 
στην παράγραφο 1, του παρόντος άρθρου, 

- όταν οι πληροφορίες προέρχονται από άλλο κράτος 
μέλος, δεν μεταδίδονται χωρίς τη ρητή συγκατάθεση των 
αρμόδιων αρχών που κοινολόγησαν τις εν λόγω πληροφο¬ 
ρίες, και, στην περίπτωση αυτή, μόνο για τους σκοπούς ως 
προς τους οποίους οι αρχές αυτές έδωσαν τη συγκατά¬ 
θεσή τους. 

Το Υπουργείο Ανάπτυξης ανακοινώνει στην Επιτροπή 


της Ε Ε. και στα λοιπά κράτη - μέλη την ταυτότη τα των αρ¬ 
χών, προσώπων ή οργάνων τα οποία μπορούν να δέχονται 
τις πληροφορίες δυνάμει της παρούσας παραγράφου. 

6β. Παρά τις διατάξεις των παραγράφων 1 έτος 4 του πα¬ 
ρόντος άρθρου, το Υπουργείο Ανάπτυξης, προς εξασφά¬ 
λιση της σταθερότητας και του αδιάβλητου χρηματοπι¬ 
στωτικού συστήματος, μπορεί να ανταλλάσσει πληροφο¬ 
ρίες μετά των αρχών ή οργάνων που είναι εκ του νόμου αρ¬ 
μόδια για τον εντοπισμό των παραβάσεων του δικαίου των 
εταιρειών και για τη διερεύνηση των παραβάσεων αυτών. 

Το Υπουργείο Ανάπτυξης κάνει χρήση της δυνατότητας 
που προβλέπεται στο ανωτέρω εδάφιο, όταν συντρέχουν 
οι ακόλουθες τουλάχιστον προϋποθέσεις: 

- οι πληροφορίες προορίζονται για την εκπλήρωση της 
αποστολής που αναφέρεται στο πρώτο εδάφιο, 

- οι πληροφορίες που λαμβάνονται σ’ αυτό το πλαίσιο 
υπάγονται στο επαγγελματικό απόρρητο που αναφέρεται 
στην παράγραφο 1 του παρόντος άρθρου, 

- οι πληροφορίες που προέρχονται από άλλο κράτος - 
μέλος, δεν μπορούν να κοινολογηθούν χωρίς τη ρητή συ¬ 
γκατάθεση των αρμοδίων αρχών που κοινολόγησαν αυτές 
τις πληροφορίες, και, στην περίπτωση αυτή μόνο για τους 
σκοπούς ως προς τους οποίους οι αρχές αυτές έδωσαν τη 
συγκατάθεσή τους. 

Εάν ο Υπουργός Ανάπτυξης προβαίνει στον εντοπισμό ή 
τη διερεύνηση παραβάσεων χρησιμοποιώντας, βάσει της 
υφιστάμενης νομοθεσίας, τις υπηρεσίες εντεταλμένων 
προς τούτο, λόγω ειδικών προσόντων, προσώπων που δεν 
ανήκουν στην δημόσια διοίκηση, ή βάσει του πρώτου εδα¬ 
φίου δυνατότητα ανταλλαγής πληροφοριών μπορεί να 
επεκταθεί και στα πρόσωπα αυτά, σύμφωνα με τους 
όρους που καθορίζονται στο δεύτερο εδάφιο. 

Για την εφαρμογή της τελευταίας περίπτωσης του δευ¬ 
τέρου εδαφίου, ο Υπουργός Ανάπτυξης ανακοινώνει στις 
αρμόδιες αρχές, οι οποίες κοινολόγησαν τις πληροφορίες, 
την ταυτότητα και το ακριβές περιεχόμενο της εντολής 
των προσώπων στα οποία θα διαβιβασθούν οι εν λόγω 
πληροφορίες. Το Υπουργείο Ανάπτυξης ανακοινώνει στην 
Επιτροπή των ΕΕ και στα άλλα κράτη - μέλη την ταυτό¬ 
τητα των αρχών ή των οργάνων που μπορούν να δέχονται 
τις πληροφορίες δυνάμει της παρούσας παραγράφου. 

6. Το Υπουργείο Ανάπτυξης μπορεί να ανταλλάσσει: 

- με τις κεντρικές τράπεζες και με άλλους οργανισμούς 
με παρόμοια αποστολή, όταν ενεργούν υπό την ιδιότητα 
νομισματικής αρχής 

- ενδεχομένως, με άλλες δημόσιες αρχές επιφορτισμέ¬ 
νες με την εποπτεία των συστημάτων πληρωμής. 

-πληροφορίες, που προορίζονται για την εκπλήρωση 
της αποστολής των, για τους σκοπούς της παραγράφου 4 
του παρόντος άρθρου. Οι πληροφορίες που λαμβάνονται 
ο' αυτό το πλαίσιο υπάγονται στο επαγγελματικό απόρ¬ 
ρητο που αναφέρεται στο παρόν άρθρο». 

Άρθρο 5 

(Άρθρο 5 της Οδηγίας 95/26/ΕΚ) 

Μετά το άρθρο 50 του Ν.Δ. 400/1970, όπως ισχύει, 
προστίθεται νέο άρθρο 50α ως εξής: 

«Άρθρο 50α 

1 α. Οι ορκωτοί ελεγκτές οι οποίοι διενεργούν βάσει του 
Π.Δ. 226/1992 (ΦΕΚ 120 Α') όπως ισχύει, έλεγχο των 
ετήσιων και ενοποιημένων λογαριασμών των ασφαλιστι- 

κών επιχειρήσεων ή κάθε άλλη νόμιμη αποστολή, στα 
πλαίσια των καθηκόντων τους, υποχρεούνται να γνωστο¬ 
ποιούν ταχέως στο Υπουργείο Ανάπτυξης αναφορικά με 
την ασφαλιστική επιχείρηση που ελέγχουν, κάθε από¬ 
φαση ή γεγονός που περιήλθε εις γνώση τους κατά την 
άσκηση της αποστολής τους, εφόσον αυτή η απόφαση ή 
το γεγονός είναι δυνατό: 

- να αποτελόσουν ουσιαστική παράβαση των νομοθετι¬ 
κών ή κανονιστικών διατάξεων που θεσπίζουν τις προϋπο¬ 
θέσεις λειτουργίας ή διέπουν ειδικά την άσκηση δραστη¬ 
ριότητας των ασφαλιστικών επιχειρήσεων. 

- να θίξουν την συνέχεια της εκμετάλλευσης της ασφα¬ 
λιστικής επιχείρησης ή να οδηγήσουν σε άρνηση της 
έγκρισης λογαριασμών ή σε διατύπωση επιφυλάξεων, 

1β. Η ίδια υποχρέωση ισχύει για τα ως άνω πρόσωπα 
όσον αφορά τα γεγονότα και τις αποφάσεις των οποίων 
έλαβαν γνώση στα πλαίσια μιας αποστολής, όπως αναφέ- 
ρεται στο σημείο α' της παρούσης παραγράφου, η οποία 
πραγματοποιείται σε μια επιχείρηση που έχει στενούς δε¬ 
σμούς απορρέοντες από δεσμό ελέγχου με την ασφαλι¬ 
στική επιχείρηση, στην οποία τα πρόσωπα αυτά εκτελούν 
την προαναφερόμενη αποστολή. 

2. Η καλή τη πίστει γνωστοποίηση στο Υπουργείο Ανά¬ 
πτυξης γεγονότων ή αποφάσεων που αναφέρονται στην 
προηγούμενη παράγραφο 1, από τα οριζόμενα στην ίδια 
παράγραφο, πρόσωπα, δεν αποτελεί παράβαση τυχόν πε¬ 
ριορισμού γνωστοποίησης πληροφοριών που επιβάλλεται 
από σύμβαση ή νομοθετική ή κανονιστική ή διοικητική διά¬ 
ταξη και δεν συνεπάγεται καμμιά ευθύνη για τα πρόσωπα 
αυτά». 

Αρθρο 6 

(Άρθρο 17, 50 και 51 της οδηγίας 92/49/ΕΟΚ και άρθρα 
18 και 47 της οδηγίας 92/96/ΕΟΚ). 

1. Η περίπτωση Ζ’ της παραγρ. 3 του άρθρου 8 του Ν.Δ. 
400/1970, όπως ισχύει, αντικαθίσταται ως εξής: 

«ζ. Η συμμετοχή των αντασφαλιστών στα τεχνικά απο¬ 
θέματα ασφαλίσεων κατά ζημιών». 

2. Στο τέλος της περιπτ. η της παραγρ. 5 του άρθρου 8 
του Ν.Δ. 400/1970 όπως ισχύει προστίθεται το εξής εδά¬ 
φιο: 

«Κατά την εφαρμογή της παραγρ. 6 του παρόντος άρ¬ 
θρου και του άρθρου 7 παραγρ. 4, το Υπουργείο Ανάπτυ¬ 
ξης μπορεί, κατά τον διενεργούμενο εκάστοτε έλεγχο, να 
λαμβάνει υπόψη και τα περιουσιακά στοιχεία που απαρτί¬ 
ζουν τα ανωτέρω μερίδια». 

3. Στην τελευταία σειρά της περιπτ. ια' της παραγρ. 5 
του άρθρου 8 του Ν.Δ. 400/1970, όπως ισχύει, η φράση 
«υπογεγραμμένο και από ορκωτό ελεγκτή» αντικαθίσταται 
με την φράση «υπογεγραμμένο και από ορκωτό ελεγκτή 
των αντασφαλιστών». 

4. Στο τέλος της παραγρ. 7 του άρθρου 52α του Ν.Δ. 
400/1970, όπως ισχύει, προστίθεται το εξής εδάφιο: 

«Κατά την ανωτέρω μεταβατική περίοδο εξαιρούνται 
από την εφαρμογή των άρθρων 7 και 8 του παρόντος οι 
κίνδυνοι που αναφέρονται στο άρθρο 13 παραγρ. 3 του 
παρόντος». 

Άρθρο 7 

Στις παραγρ. 3 (εδάφιο δεύτερο - πρώτη σειρά, στοι¬ 
χεία ε, στοιχείο η - πρώτη σειρά, στοιχεία θυ και στοιχείο 
ι),8(β, δ, ε, και στ) του άρθρου 17α και στηνπαράγρ 1 του 


άρθρου 17β του Ν.Δ. 400/1970, όπως ισχύει, οι φράσεις 
«το περιθώριο φερεγγυότητας» και «του περιθωρίου φε- 
ρεγγυότητας» αντικαθίστανται αντίστοιχα από τις φράσεις 
«το αναγκαίο περιθώριο φερεγγυότητας» και «του ανα¬ 
γκαίου περιθωρίου φερεγγυότητας». 

Άρθρο 8 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Ανάπτυξης αναθέτουμε την δημο¬ 
σίευση και εκτέλεση του παρόντος. 

Αθήνα, 27 ΜαΤου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ & ΟΙΚΟΝΟΜΙΚΟΝ ΥΦΥΠ. ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΜΙΧ. ΧΡΥΣΟΧΟΪΔΗΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΥΓΓ ΑΡΙΘ. 1 60 (3) 

Τροποποίηση του Π. Δ/τος 180/1983 (Α’ 71) «Σύσταση 
Ειδικής Υπηρεσίας Δημοσίων Έργων για την εκτέλεση 
του έργου Αποχετεύσεως και Επεξεργασίας Λυμάτων 
Μείζονος Πρωτεύουσας», όπως τούτο ισχύει μετά την 
τελευταία τροποποίησή του με το Π, Δ/γμα 261/1993 
(Α’ 112). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγρ. 1 του άρθρου 5 του Ν. 679/ 
1977 (Α' 245), όπως τροποποιήθηκαν με την παράγραφο 
1 του άρθρου 23 του Ν. 1418/[984 (Α’ 23). 

2. Τις διατάξεις του άρθρου 29Α' του Ν. 1558/1985 (Α’ 

137), το οποίο προστέθηκε με το άρθρο 27 του Ν. 2081 / 
1992 (Α' 154) και τροποποιήθηκε με το άρθρο 1 παρ. 2α 
του Ν. 2469/1997 (Α’38). 

3. Τις διατάξεις του άρθρου 8 του Ν. 679/1977 όπως 
τροποποιήθηκαν και συμπληρώθηκαν με το άρθρο 5 του 
Ν. 2229/1994 (Α’ 138). 

4. Τις διατάξεις του άρθρου μόνου του Π.Δ. 261/1993 
(ΦΕΚ 112 Α’), με το οποίο παρατάθηκε η διάρκεια λει¬ 
τουργίας της Ειδικής Υπηρεσίας μέχρι 7.6.1998. 

5. Την αριθμ. 284/1998 γνωμοδότηση του Συμβουλίου 
της Επικράτειας μετά ααό πρόταση του Υπουργού Περι¬ 
βάλλοντος, Χωροταξίας και Δημοσίων Έργων, αποφασί¬ 
ζουμε: 

Άρθρο μόνο 

Η διάρκεια λειτουργίας της Ειδικής Υπηρεσίας Δημο¬ 
σίων Έργων (Ε.Υ.Δ.Ε.) για την εκτέλεση του έργου Απο¬ 
χέτευσης και επεξεργασίας Λυμάτων Μείζονος Πρωτεύ¬ 
ουσας, όπως αυτή ορίστηκε με το Π. Δ/γμα 180/1983 (Α' 
71) και παρατάθηκε με το Π. Δ/γμα 266/1988 (Α' 119), 
και το Π. Δ/γμα 261/1993 (Α’ 112), παρατείνεται για πέ¬ 
ντε ακόμη χρόνια πό τη λήξη της. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 28 Μαϊου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΛΗΜ. ΕΡΓΩΝ 

ΚΩΝ. ΛΑΛΙΩΤΚΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 161 (4) 

Σύσταση Ειδικού Αμίσθου Υποθηκοφυλακείου Νέας Ερυ¬ 
θραίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: α) της παρ. 3 του αρ. 22 του Ν. 
3680/57 (ΦΕΚ Α' 56) -περί τροποποιήσεως των περί Συμ¬ 
βολαιογράφων και Υποθηκοφυλακείων διατάξεων κ.λ.π.» 
και της παρ. 9 του άρ. 20 του Ν. 2145/93 (Α' 88) και β) του 
άρ. 27 του Ν. 2081 /92 (ΦΕΚ Α' 154), με το οποίο προστέ¬ 
θηκε νέο άρθρο, το άρθρο 29Α στο Ν. 1558/85 (ΦΕΚ Α' 
137). 

2) Την 2/1998 γνωμοδότηση της Ολομέλειας του Δικα¬ 
στηρίου Πρωτοδικών Αθηνών. 

3) Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

4) Την 158/1998 γνωμοδότηση του Συμβουλίου της 
Επικράτειας. 

Με πρόταση του Υπουργού Δικαιοσύνης αποφασί¬ 
ζουμε: 

Άρθρο μόνο 

Συνιστάται ειδικό άμισθο Υποθηκοφυλακείο Νέας Ερυ- 
θράις, στην περιφέρεια του Ειρηνοδικείου Αμαρουσίου, 
με έδρα το Δήμο Νέας Ερυθραίας και περιφέρεια την πε¬ 
ριφέρεια των Δήμων Νέας Ερυθραίας, Εκάλης και Δρο¬ 
σιάς οι οποίοι αποοπώνται από την περιφέρεια του ειδικού 
αμίσθου Υποθηκοφυλακείου Αμαρουσίου. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 22 Μαΐου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΑΚΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


Α ΠΟΦΑΣΕΙ Σ 

(5) 

Έγκριση του Πρωτοκόλλου της Ελληνορωσικής συνάντη¬ 
σης για την οικονομική συνεργασία Ελλάδος - Περιφέ¬ 
ρειας Κρασνοντάρ της Ρωσικής Ομοσπονδίας, Αθήνα, 
4.4.1996 

ΠΡΩΤΟΚΟΛΛΟ 

ΤΗΣ ΕΛΛΗΝΟΡΩΣΙΚΗΣ ΣΥΝΑΝΤΗΣΗΣ 
ΓΙΑ ΤΗΝ ΟΙΚΟΝΟΜΙΚΗ ΣΥΝΕΡΓΑΣΙΑ 
ΕΛΛΑΔΟΣ - ΠΕΡΙΦΕΡΕΙΑΣ ΚΡΑΣΝΟΝΤΑΡ 
ΤΗΣ ΡΩΣΙΚΗΣ ΟΜΟΣΠΟΝΔΙΑΣ 

Στη συνάντηση που πραγματοποιήθηκε την 4.4.96 στο 
ΥΠΕΘΟ μεταξύ της Ελληνικής αντιπροσωπείας υπό τον 
Γεν. Γραμματέα Διεθνών Οικονομικών Σχέσεων Ν. Ζαχα- 
ριόδη και της Ρωσικής αντιπροσωπείας υπό τον Ε. ΚΓιαπΐο- 
πον δοιοκητή της περιφέρειας του Κρασνοντάρ της Νό¬ 
τιας Ρωσίας αντηλλάγησαν απόψεις στα θέματα κοινού 
ενδιαφέροντος σχετικά με την προώθηση της οικονομικής 
συνεργασίας Ελλάδος Ρωσίας στην περιφέρεια του Κρασ¬ 
νοντάρ. 

Στις διεξοδικές συζητήσεις που πραγματοποιήθηκαν σε 
εγκάρδιο κλίμα φιλίας και συνεργασίας έγινε ανασκόπηση 
των μέχρι σήμερα εξελίξεων ιδιαίτερα στα θέματα: 

1. Της χορήγησης από την Ελλάδα ανακυκλούμενης πί¬ 
στωσης ύψους $10εκατ., για την απορρόφηση Ελληνικών 
προϊόντων και προώθηση επενδυτικών σχεδίων στη πε¬ 
ριοχή του Κρασνοντάρ, προς αμοιβαίο όφελος. 

Η Ελληνική πλευρά τόνισε τη σπουδαιότητατης ανακυ- 
κλοϋμενης πιστωτικής διευκόλυνσης που θα στηρίξει τα 
άμεσα επιχειρηματικά ενδιαφέροντα καθώς και την ανα¬ 
βάθμιση των υφιστάμενων υποδομών της περιοχής, μέσω 
μακροπρόθεσμων επενδυτικών σχεδίων. 

Από την Ελληνική πλευρά ως αντισυμβαλλόμενη Τρά¬ 
πεζα ορίστηκε η Εμπορική Τράπεζα της Ελλάδας η οποία 
και ενεχείρισε σχέδιο Διατραπεζικής συμφωνίας στη ρω¬ 
σική πλευρά, Από τη Διοίκηση του Κρασνοντάρ ορίσθηκε 
η τράπεζα Υυ9-1πνβ5ΐ03πί< ως ομόλογος της Εμπορικής 
για τη διαχείριση αυτής της πίστωσης. 

Η Ρωσική πλευρά επεσήμανε την σημασία της ανακυ¬ 
κλούμενης πίστωσης που θα συμβάλει στην μεταρρύθμιση 
της περιοχής και διαβεβαίωσε για την πρόθεσή της να 
διευκολύνει στην υπολοίησή της με την παροχή σχετικής 
εγγύησης, από την Διοίκηση της Περιφέρειας του Κρασ¬ 
νοντάρ. 

Η Διοίκηση της περιοχής του Κρασνοντάρ, σε μορφή 
αποδεκτή από την ελληνική πλευρά, επιβεβαίωσε ότι η 
επιστολή που εξασφαλίζει την εγγύηση εκ μέρους της 
Διοίκησης της περιφέρειας του Κρασνοντάρ θα αποσταλεί 
στην Ελλάδα μέχρι το τέλος Απριλίου 1996. Ταυτόχρονα, 
θα αποσταλεί η ξεχωριστή επιστολή που θα περιέχει σχό¬ 
λια σχετικά με το σχέδιο της διατραπεζικής συμφωνίας. Η 
διατραπεζική συμφωνία από την ρωσική πλευρά θα τεθεί 
σε ισχύ μετά από έγκριση της Διοίκησης της περιοχής του 
Κρασνοντάρ. 

2. Της Ανάπτυξης λιμενικών έργων στην περιοχή του 
Κρασνοντάρ από την Εμπορική Κεφαλαίου Α.Ε. Οι δύο 
πλευρές συμφώνησαν στην αναγκαιότητα επιτόπιας εξέ¬ 
τασης των λιμενικών εγκαταστάσεων της Περιφέρειας του 
Κρασνοντάρ και διενέργειας σχετικής πραγματογνωμοσύ¬ 
νης στο τελευταίο δεκαήμερο του Απριλίου, προκειμένου 

να οριστικοποιηθούν οι προδιαγραφές της προμελέτης 
σκοπιότητας για τη δημιουργία ελεύθερου τελωνειακού 
χώρου και την ανάπτυξη υποδομών στο λιμάνι που θα επι- 
λεγεΐ για την ανάπτυξή του. 

Συμφωνήθηκε όπως οι τοπικές αρχές και η Διοίκηση της 
Περιφέρειας συνδράνουν τους Έλληνες εμπειρογνώμο¬ 
νες στο έργο τους, ούτως ώστε σύντομα να υπογράφει 
συμφωνία στα ακόλουθα βασικά σημεία: 

1. στην αναγκαιότητα ανάπτυξης πολυχρηστικού λιμενι¬ 
κού σταθμού (πτυΐΐί ρυτροεβ ΙβαπίπαΙ) στο λιμάνι που θα 
επιλεγεί. 

2. στην ανάληψη διεκπεραίωσης από κοινού μελέτης 
εφικτότητας και επιχειρησιακού σχεδίου. 

3. στην διασάφηση της ουσιαστικής συμμετοχής της 
κάθε πλευράς που θα συνίσταται: 

α. για την ελληνική πλευρά στην παροχή υπηρεσιών 
διοίκησης έργου, χρηματοοικονομικής, ανάλυσης, γενικής 
διάταξης, σχεδιασμού και οργάνωσης. 

β. για την ρωσική πλευρά στην παροχή υπηρεσιών τεχνι¬ 
κών μελετών και σχεδιασμού σύμφωνα με τους όρους που 
θα υποδείξει η μελέτη εφικτότητας. 

4. στην υλοποίηση και λειτουργία του εν λόγω έργου από 
εταιρεία (]οίηΐ-5ΐοσΙ< εοιπρρηγ) που θα συσταθεί με τη συμ¬ 
μετοχή Ελλήνων επενδυτών, τοπικών αρχών και τοπικών 
επενδυτών. 

5. στην υλοποίηση εκ μέρους της ρωσικής πλευράς της 
ευθύνης για τη χορήγηση όλων των αναγκαίων αδειών και 
εγκρίσεων ως πακέτου (οπε βίβρ ρΐΌΟθάυΓθ) για την απρό¬ 
σκοπτη υλοποίηση του έργου σύμφωνα με τα δεδομένα 
της μελέτης εφικτότητας. 

Για την Κυβέρνηση Για την Περιφέρεια 

της Ελληνικής Δημοκρατίας του Κρασνοντάρ 

της Ρωσικής Δημοκρατίας 
ΝΙΚΟΣ ΖΑΧΑΡΙΑΔΗΣ ΕΥΓΕΝΙΟΣ ΧΑΡΙΤΙΝΩΦ 
Γ ενικός Γ ραμματέας Επικεφαλής της Διοίκησης 

Διεθνών Οικονομ. Σχέσεων της περιοχής Κρασνοντάρ 
Υπουργείου Εθν. Οικονομίας 

ΣΥΝΘΕΣΗ ΕΛΛΗΝΙΚΗΣ ΑΝΤΙΠΡΟΣΩΠΕΙΑΣ 

ΝΙΚΟΣ ΖΑΧΑΡΙΑΔΗΣ, Γ ενικός Γ ραμματέας Διεθνών Οι¬ 
κονομικών Σχέσεων ΥΠΕΘΟ. 

ΒΑΣΙΛΕΙΟΣ ΚΑΝΕΛΛΑΚΗΣ, Διευθυντής, ΥΠΕΘΟ Διμε¬ 
ρών Οικον. Σχέδεων με τις 
χώρες Κεντρικής Ανατολι¬ 
κής Ευρώπης και ΒΑλκανι- 
κές. 

ΔΗΜΗΤΡΙΟΣ ΓΙΑΝΝΟΣ, Προϊστάμενος Τμήματος Διμε¬ 
ρών Οικον. Σχέσεων με τις χώ¬ 
ρες ΚΑΚ - ΥΠΕΘΟ. 

ΠΕΡΙΚΛΗΣ ΔΑΒΑΝΕΛΟΣ, Γραμματέας Α' ΟΕΥ - 

ΥΠΕΘΟ. 

ΔΙΟΝΥΣΙΟΣ ΠΡΩΤΟΠΑΠΠΑΣ, Γραμματέας Α’ ΟΕΥ - 
ΥΠΕΘΟ. 

ΑΙΚΑΤΕΡΙΝΗ ΠΑΠΑΧΡΗΣΤΟΥ, Αρμόδια για τις διμερείς 
οικον. σχέσεις με τη Ρωσική Ομο¬ 
σπονδία - ΥΠΕΘΟ. 

ΣΩΤΗΡΗΣ ΘΕΟΦΑΝΗΣ, Προϊστάμεενος Τμήματος 

Σχεδιασμού Λιμενικών Έρ¬ 
γων - Υποργ. Εμπορ. Ναυτι¬ 
λίας. 

ΚΛΕΑΡΧΟΣ ΕΥΣΤΡΑΤΟΓΛΟΥ, Αναπληρ. Γεν. Δ/ντής 

ΟΑΕΠ. 


ΣΤΕΛΙΟΣ ΚΟΤΣΙΚΟΣ, Δ/ντής ΟΑΕΠ. 

ΠΕΤΡΟΣ ΛΥΡΙΝΤΖΗΣ, Διευθυντής Εμπορικής Τράπζε- 
ζας. 

ΓΕΡΑΣΙΜΟΣ ΜΠΕΒΕΡΑΤΟΣ, Στέλεχος Εμπορικής 
Τράπεζας. 

Α. ΑΥΓΕΡΙΝΟΥ, Στέλεχος Εμπορικής Τράπεζας. 
ΓΕΩΡΓΙΟΣ ΣΤΕΡΓΙΟΠΟΥΛΟΣ, Δ/ντής Εμπορικής Κε¬ 
φαλαίου Α,Ε. 

ΣΥΝΘΕΣΗ ΡΩΣΙΚΗΣ ΑΝΤΙΠΡΟΣΩΠΕΙΑΣ 

ΒΑΛΕΡΙ ΝΤΜΗΤΡΙΕΒΙΤΣ ΝΙΚΟΛΑΕΝΚΟ, Πρέσβυς της 

Ρωσικής 
Ομοσπον¬ 
δίας στην 
Ελλάδα. 

ΕΥΓΕΝΙ ΜΙΧΑΙΛΟΒΙΤΣ ΧΑΡΙΤΟΝΩΦ, Επικεφαλής της 

Διοίκησης της 
περιοχής Κρασ¬ 
νοντάρ. 

ΙΒΑΝ ΧΑΡΙΤΟΝΟΒΙΤΣ ΖΟΤΩΦ, Προϊστάμενος υπηρε¬ 
σίας της Διοίκησης 
της περιοχής του 
Κρασνοντάρ. 

ΣΕΡΓΚΕΙ ΒΛΑΝΤΙΜΗΡΟΒΙΤΣ ΟΜΠΛΟΓΚΙΝ, Πρόεδρος 

της Τράπεζας «ΥϋΟ - 1Ν- 
νΕΒΤΒΑΝΚ». 

ΚΟΝΣΤΑΝΤΙΝ ΦΙΟΝΤΟΡΟΒΙΤΣ ΑΝΑΣΤΑΣΙΑΔΗ, Ανα¬ 
πληρωτής Προέδρου της μικτής εται¬ 
ρίας «ΝΟνΟΜΑΗ ΙΝΤ. 5ΗΙΡΡΙΝΘ & ΤΗΑ- 
0ΙΝ6» 

ΝΙΚΟΛΑΙ ΒΑΣΙΛΙΕΒΙΤΣ ΓΚΛΑΖΝΕΒ, Πρόεδρος της 
εταιρίας «ΜΟΛΟΚΟ». 

ΜΑΓΚΟΜΕΝΤ ΓΙΟΥΣΟΥΠΟΒ1ΤΣ ΓΙΟΥΣΟΥΠΩΦ, 
Εμπορικός Αντιπρόσωπος της Ρω¬ 
σίας στην Ελλάδα. 

ΑΝΑΤΟΛΙ ΑΦΑΝΑΣΙΕΒΙΤΣ ΣΜΙΚ, Αναπληρωτής του 
Εμπορικού Αντιπροσώπου της Ρωσίας στην 
Ελλάδα. 

ΚΩΝΣΤΑΝΤΙΝ ΓΙΟΥΡΙΕΒΙΤΣ ΓΙΑΣΝΩΦ, Οικονομικός 
Σύμβουλος της Πρεσβείας της Ρωσικής 
Ομοσπονδίας στην Ελλάδα. 

♦ 

( 6 ) 

Προθεσμία υποβολής αίτησης εισαγωγής των μετοχών 
της Δωρικής Τράπεζας Α.Ε. στο Χρηματιστήριο Αξιών 
Αθηνών. 

(Συνεδρίαση 612/14.5.98, θέμα 3) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Την ΠΔ/ΤΕ 1674/22.2.90, παράγρ. I, εδάφ. 3, όπως 
ισχύει (τελευτ. σχετ. 583/8/18.10.96). 
β) Το άρθρο 6 (παράγρ. 5) του Ν. 2076/92. 
γ) Τα από 9.4.98 και 13.5.98 (ΑΠ 18830 και 19014) έγ¬ 
γραφα της Δωρικής Τράπεζας Α.Ε., αποφάσισε: 

Να τροποποιήσει την παράγρ. I εδάφ. 3 της ΠΔ/ΤΕ 
1674/22.2.90, όπως ισχύει και να καθορίσει τα εξής: 

1. Η αίτηση εισαγωγής των μετοχών της Δωρικής Τρά- 

πεζας Α.Ε. στο Χρηματιστήριο Αξιών Αθηνών επιτρέπεται 
να πραγματοποιηθεί μέχρι 30.6.1998. 

2. Η έγκριση που παρέχεται με την παρούσα απόφαση 
δεν τροποποιεί τις αντίστοιχες διατάξεις της απόφ. ΕΝΠΘ 
583/8/18.10.96, ως προς την υποχρέωση της Τράπεζας 
για την έγκαιρη ενημέρωση της Τράπεζας της Ελλάδος 
σχετικά με την πρόοδο των προκαταρκτικών ενεργειών 
που αφορούν στο πιο πάνω θέμα. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 28 Μαΐου 1998 
Ο Γ ραμματέας 
Π. ΚΥΡΙΑΚΟΠΟΥΛΟΣ 


άρθρο 2, εδάφιο β', από το εσφαλμένο «Στον Υπουργό 
Μεταφορών και Επικοινωνιών» στο ορθό «Στον Υφυ¬ 
πουργό Μεταφορών και Επικοινωνιών». 

Από το Υπουργείο Μεταφορών & Επικοινωνιών) 


ΣτοΦ.Ε.Κ. 103/Α715.5.98 όπου δημοσιεύτηκε το Π.Δ. 
121 «Κανονισμός περιορισμών πρόσβασης και χρήσης μι¬ 
σθωμένων γραμμών», γίνονται οι παρακάτω διορθώσεις: 

Στο προΐμιο αυτού παράγραφος 1 σειρά 5η, έχει παρα- 
ληφθεΐ μετά τη λέξη Ευρωπαϊκής «Τράπεζας Επενδύ¬ 
σεων, στο Κεφάλαιο της Ευρωπαϊκής». 

Στο αποφασιστικό αυτού άρθρο 5 παράγραφος 3, σειρά 
1η «του χρήστου παράβασης» στο ορθό «του χρήστη πα¬ 
ράβασης». 

Από το Υπουργείο Μεταφορών & Επικοινωνιών) 


-♦- 

ΑΝΑ ΚΟΙΝΩΣ ΕΙΣ 

Αριθ. Φ.0546/20/ΑΣ 342/Μ.4785 (7) 

Ανακοίνωση για τη θέση σε ισχύ του Πρωτοκόλλου της 
Συμβάσεως του 1979 περί της διασυνοριακής ατμο¬ 
σφαιρικής ρύπανσης σε μεγάλη απόσταση σχετικά με 
τον έλεγχο εκπομπών οξειδίων του αζώτου ή των δια¬ 
συνοριακών ροών τους. Σόφια, 31.10.1988. 

Το Υπουργείο Εξωτερικών ανακοινώνει ότι στις 29 
Απριλίου 1998 έλαβε χώρα στη Νέα Υόρκη η κατάθεση 
στον Γενικό Γραμματέα του Ο.Η.Ε. του εγγράφου πρσ- 
σχωρήσεως της Ελλάδος στο Πρωτόκολλο της Συμβά¬ 
σεως του 1979 περί της διασυνοριακής ατμοσφαιρικής 
ρύπανσης σε μεγάλη απόσταση σχετικά με τον έλεγχο εκ¬ 
πομπών οξειδίων του αζώτου ή των διασυνοριακών ροών 
τους που υπογράφηκε στη Σόφια στις 31.10.1988. 

Το παραπάνω Πρωτόκολλο το οποίο κυρώθηκε από τη 
Χώρα μας με τον υπ’ αριθ. 2543/1997 Νόμο που δημο- 
σιεύθηκε στο υπ’ αριθ. 252 Φύλλο της Εφημερίδος της 
Κυβερνήσεως τεύχος Α' της 15 Δεκεμβρίου 1997, θα τε¬ 
θεί σε ισχύ ως προς τη Χώρα μας, σύμφωνα με τη διάταξη 
του άρθρου 15 παραγρ. 2 αυτού την 28 Ιουλίου 1998. 

Αθήνα, 25 Μαΐου 1998 
Με εντολή Υπουργού 
Ο Προϊστάμενος 
της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος Β' 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο Φ.Ε.Κ. 97/5.5.1998 όπου δημοσιεύτηκε το Π. Δ/ 
γμα 106 «Τροποποίηση του Π.Δ. 355/94 (Α7189) «Προ¬ 
σαρμογή της Ελληνικής Νομοθεσίας προς τις διατάξεις 
της οδηγίας 89/684/ΕΟΚ της 21ης Δεκεμβρίου 
1989.που μεταφέρουν εμπορεύμετα» όπως τροπο¬ 

ποιήθηκε με το Π.Δ. 32/96 (Α'/23) γίνεται διόρθωση στο 


-♦- 

( 10 ) 

Στο Φ. Ε. Κ. 103/Α715.5.98 όπου δημοσιεύτη κε το Π.Δ. 

122 «Σχετικά με τον εξοπλισμό δορυφορικών.με το 

οποίο συμπληρώθηκε η οδηγία 21/263/ΕΟΚ», γίνονται οι 
παρακάτω διορθώσεις: 

1) Στο αποφασιστικό αυτού, άρθρο 3, παράγραφος 1, 
σειρά 4η «για επίγεια σύνθεση με το δημόσιο», στο ορθό 
«για επίγεια σύνδεση με το δημόσιο». 

2) Επίσης στο άρθρο 3 μετά το τρίτο εδάφιο της παρα¬ 
γράφου 1 έχει παραληφθεί η παράγραφος 2 εδάφιο 
πρώτο: «2. Επιτρέπεται η διάθεση στην αγορά κάθε άλλου 
εξοπλισμού δορυφορικών επίγειων σταθμών μόνο αν ο εν 
λόγω εξοπλισμός ικανοποιεί τις διατάξεις του παρόντος 
Π.Δ., εφόσον αυτός είναι σωστά εγκατεστημένος, συντη¬ 
ρείται κατάλληλα και χρησιμοποιείται για το σκοπό για τον 
οποίο προορίζεται». 

3) Στο άρθρο 7 σειρά 4η «σουσιώδεις απαιτήσεις» στο 
ορθό «ουσιώδεις απαιτήσεις». 

4) Επίσης στο άρθρο 17 στο Παράρτημα «ΤΗΣ ΕΥΡΩ- 
ΠΑΚΗΣ ΕΝΩΣΗΣ» στο ορθό «ΤΗΣ ΕΥΡΩΠΑΪΚΗΣ ΕΝΩ¬ 
ΣΗΣ». 

5) Στο άρθρο 17 παράγραφος 1 σειρά 4η «ο οποίος 
εκληρώνει τις υποχρεώσεις» στο ορθό «ο οποίος εκπλη¬ 
ρώνει τις υποχρεώσεις». 

Από το Υπουργείο Μεταφορών & Επικοινωνιών) 


Στο Φ.Ε.Κ. 103/Α715.5.98 όπου δημοσιεύτηκε το Π.Δ. 
124 «Περί κινητών και προσωπικών επικοινωνιών σε προ¬ 
σαρμογή.όπως αυτή τροποποιήθηκε με την οδηγία 

96/2/ΕΚ», γίνονται οι παρακάτω διορθώσεις: 

1) Στο αποφασιστικό αυτού τέλος του άρθρου 7 και 
πάνω από τη λέξη «ΠΑΡΑΡΤΗΜΑ» γράφεται η λέξη «ΑΡ¬ 
ΘΡΟ 8». 

2α) Στο προσάρτημα του άρθρου 8 στήλη 2η σειρά 10η 
«ΤΕίΕΡΟΝΤ» στο ορθό «ΤΕΙΕΡΟΪΝΤ*. 

β) Επίσης στην ίδια σειρά 12η «ΤΕΤ5» στο ορθό «ΤΕ5Τ». 

Από το Υπουργείο Μεταφορών & Επικοινωνιών) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ,Ε,Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ 
Οδηγίες για δημοσιεύματα Α.Ε. - Ε.Π.Ε 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188. 1ος όρ. - Τ.Κ. 546 55 ( 

5225 713 ΠΕΙΡΑΙΑΣ 

5249 547 Νικήτα 6-8 Τ,Κ. 185 31 

5239 762 ΠΑΤΡΑ ( 

5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 ( ! 

ΚΟΜΟΤΗΝΗ (| 

5248 320 Δημοκρατίας 1 Τ.Κ. 691 00 


(031) 423 956 
4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π,Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ,Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α,Ε. Προϋπολογισμού 
2531 


60.000 δρχ. 
70,000 - 

15.000 - 

70.000 » 

30.000 » 

15.000 - 

5,000 » 

10.000 
3.000 . 

10.000 » 
250.000 » 


250.000 » 


Κ.Α.Ε. εσόδου υπέρ 
ΤΑΠΕΤ 3512 


3.000 δρχ. 

3.500 » 

750 » 

3.500 » 

1.500 » 

750 * 

250 · 

500 » 

150 - 

500 » 

12.500 » 


1 Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με εππαγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

’ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























